ఎలక్ట్రానిక్ మీడియా వైఖరిపై కర్ణాటక ఎమ్మెల్యేల ఆగ్రహం బెంగళూరు, మార్చి 22 (ఆంధ్రజ్యోతి): కర్ణాటక శాసనసభ చరిత్రలో బుధవారం ఓ అరుదైన ఘటన చోటుచేసుకుంది. సభలో తొలిసారి ఎలక్ట్రానిక్ మీడియా వైఖరిపై చర్చ జరిగింది. ఈ సందర్భంగా కొందరు సభ్యులు తీవ్ర ఆగ్రహం వ్యక్తం చేశారు. కొన్ని మీడియా సంస్థలు ప్రజాప్రతినిధులను అవహేళన చేస్తూ, వారి రాజకీయ జీవితాలపై బురద చల్లేందుకు నిత్యం ప్రయత్నిస్తున్నాయని బీఎస్ ఆర్ కాంగ్రెస్ సభ్యుడు బి.ఆర్.పాటిల్ నిప్పులు చెరిగారు. రేటింగులు పెంచుకునేందుకు ఎమ్మెల్యేలు, మంత్రులను నిత్యం అవహేళన చేస్తున్నాయని విరుచుకుపడ్డారు. కొన్ని ఎలక్ట్రానిక్ చానళ్లలో పనిచేస్తున్న జర్నలిస్టులను ఉద్దేశించి మాట్లాడిన సభ్యులు ‘‘వారి నేపథ్యం ఏమిటి..? ఎక్కడ నుంచి వచ్చారు.. అప్పుడెలా ఉన్నారు..? ఇప్పుడెలా ఉన్నారు.. ఇన్నికోట్లకు ఎలా పడగలెత్తారు.. అడ్డదారులలో దందాలు చేస్తున్న వారా.. మాకు నీతులు చెప్పేది’’ అంటూ అగ్రహం వ్యక్తంచేశారు. దీనిపై 15 రోజుల్లో సభాసంఘం ఏర్పాటు చేయాలని స్పీకర్ కె.బి.కోలివాడ్ సూచించారు. సభ వాయిదా పడ్డాక బి.ఆర్.పాటిల్ మీడియాతో మాట్లాడుతూ ‘కొన్ని చానళ్లు విధ్వంసకర జర్నలిజం చేస్తున్నాయి, వాటిపైనే మా ఆగ్రహం’ అని చెప్పారు.
electronic media vaikharipai karnaataka emmelyela aagraham bengaluru, marchi 22 (aandhrajyoti): karnaataka saasanasabha charitralo budhavaaram oo arudaina ghatana chotuchesukundi. sabhalo tolisari electronic media vaikharipai charcha jarigindi. ee sandarbhamgaa kondaru sabhyulu teevra aagraham vyaktam chesaru. konni media samsthalu prajaapratinidhulanu avahelana chestu, vaari rajakeeya jeevitaalapai burada challenduku nityam prayatnistunnaayani bs ar congress sabhyudu bi.ar.patil nippulu cherigaaru. ratingulu penchukunenduku emmelyelu, mantrulanu nityam avahelana chestunnayani viruchukupaddaaru. konni electronic chaanallalo panichestunna jarnalistulanu uddesinchi matladina sabhyulu ‘‘vaari nepathyam emiti..? ekkada nunchi vachaaru.. appudela unnaaru..? ippudela unnaaru.. innikotlaku ela padagalettaaru.. addadaarulalo dandaalu chestunna wara.. maaku neetulu cheppedi’’ antuu agraham vyaktamchaesaaru. deenipai 15 rojullo sabhasangham erpaatu cheyalani speaker ke.bi.koliwad suuchimchaaru. sabha vaayidaa paddaka bi.ar.patil meediatho maatlaadutuu ‘konni chaanallu vidhvamsakara jarnalijam chestunnayi, vaatipaine maa aagraham’ ani cheppaaru.